Title: ประกาศกรุงเทพมหานคร เรื่อง กำหนดแบบแปลน แผนผัง และรูปแบบทางสถาปัตยกรรมของห้องแถว ตึกแถว ภายในบริเวณกรุงรัตนโกสินทร์ชั้นนอก

ประกาศกรุงเทพมหานคร

ประกาศกรุงเทพมหานคร
เรื่อง  กำหนดแบบแปลน แผนผัง
และรูปแบบทางสถาปัตยกรรม
ของห้องแถว
ตึกแถว ภายในบริเวณกรุงรัตนโกสินทร์ชั้นนอก
-----------------------------

                        เพื่อส่งเสริมดำรงรักษาหรือบูรณะสถานที่หรือวัตถุที่มีประโยชน์หรือมีคุณค่า
ในทางศิลปกรรม สถาปัตยกรรม ประวัติศาสตร์ หรือโบราณคดี
ภายในบริเวณกรุงรัตนโกสินทร์
ชั้นนอกให้คงอยู่เป็นมรดกของชาติสืบไป
อาศัยอำนาจตามความในข้อ ๕ (๑๐)  แห่งข้อบัญญัติ
กรุงเทพมหานคร 
เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด
หรือบางประเภท
ภายในบริเวณกรุงรัตนโกสินทร์ชั้นนอกในท้องที่แขวงชนะสงคราม แขวงตลาด
ยอด แขวงศาลเจ้าพ่อเสือ แขวงบวรนิเวศ แขวงเสาชิงช้า
แขวงราชบพิธ แขวงสำราญราษฎร์ และ
แขวงวังบูรพาภิรมย์ เขตพระนคร กรุงเทพมหานคร  พ.ศ. ๒๕๓๐  กรุงเทพมหานครจึงประกาศ
กำหนดแบบแปลน แผนผัง และรูปแบบทางสถาปัตยกรรม
สำหรับการก่อสร้างหรือดัดแปลงอาคาร
ห้องแถว ตึกแถว ภายในบริเวณกรุงรัตนโกสินทร์ชั้นนอกไว้
ดังต่อไปนี้
                        ๑.  ความกว้าง  ความลึกของห้อง ที่ว่าง แนวอาคารและระยะต่าง ๆ ของอาคาร 
ให้เป็นไปตามกฎหมายว่าด้วยอาคาร
                        ๒. 
ที่จอดรถยนต์ให้เป็นไปตามกฎหมายว่าด้วยที่จอดรถยนต์
                        ๓.  ลักษณะทางสถาปัตยกรรม
                              (๑)  หลังคา  ให้เป็นหลังคาทรงจั่ว หรือปั้นหยา มีความลาดเอียงเข้าหา
ถนนด้านหน้าอาคารไม่น้อยกว่า ๓๐ องศา
และระยะแนวราบจากกึ่งกลางเสาด้านหน้าถึงแนวสัน
หลังคาไม่น้อยกว่า ๑ ใน ๓ ของความลึกของห้อง
และต้องไม่น้อยกว่า ๓.๕๐ เมตร 
มุงด้วย
กระเบื้องสีแดง (สีอิฐ) หรือสีเทา 
โดยให้เลือกใช้สีใดสีหนึ่งของอาคารแต่ละแถว
                              (๒)  ให้ความสูงใต้กันสาดชั้นล่างเป็นไปตามกฎหมายว่าด้วยอาคารและให้
มีความลาดเอียงของกันสาดไม่ต่ำกว่า ๘ องศา  มุงด้วยกระเบื้องชนิดและสีเหมือนหลังคา
                              (๓)  กันสาดเหนือขอบหน้าต่าง
มีความลาดเอียงไม่ต่ำกว่า ๘ องศา มุงด้วย
กระเบื้องชนิดและสีเหมือนหลังคา
                              (๔)  ประตู  หน้าต่างด้านหน้า ขนาด ระยะ และสัดส่วน ให้เหมือนอาคาร
เดิมหรืออาคารข้างเคียง
                              (๕)  สีภายนอกของอาคารแต่ละแถวให้ใช้สีครีม
หรือสีเนื้อ หรือสีเทาอ่อน 
หรือสีขาว
                              (๖)  ผนังภายนอกอาคาร ให้ก่ออิฐฉาบปูน ทาสี
และห้ามใช้วัสดุสะท้องแสง
                              (๗)  ห้ามติดตั้งวางอุปกรณ์ประเภทกันสาด
เครื่องปรับอากาศ เสาอากาศ
โทรทัศน์หรือวิทยุ หรือส่วนยื่นอื่น ๆ ด้านหน้าอาคาร
                        จึงประกาศให้ทราบโดยทั่วกัน

                                                            ประกาศ
ณ วันที่  ๔  กุมภาพันธ์  พ.ศ. ๒๕๓๑

พลตรี จำลอง  ศรีเมือง

ผู้ว่าราชการกรุงเทพมหานคร

[รก.๒๕๓๑/๒๗/๕๓/๑๘ กุมภาพันธ์ ๒๕๓๑]

                                                                                                ธิดาวรรณ
/ แก้ไข
                                                                                                ๒๗  ก.ย.  ๒๕๔๕
                                                                                                            B+A(C)